OpenLLM-France/wikimedia huggingface dataset:
# DantzanGo! (telebista saioa)

DantzanGo! ETB 1eko talent showa da. Zuriñe Hidalgok aurkezten du eta Ainhoa Alzibarrek zuzendu. Pausoka Entertainment ekoiztetxeak eta EiTBk ekoitzia da eta 2018ko irailaren 12an estreinatu zen.
Asteazkenetan, 22:00etan emititzen da saioa eta ostiraletan 21:00etan errepikapena ematen dute, Bago!azen ordutegi berean. Bago!azen saio antzekoa da. Betan abestu egiten dute lehiakideek eta honetan berriz dantza.
Talent show honetan dantza taldeek hartzen dute parte eta irabazleak hainbat saria izango ditu: Euskal Telebistako Gabonetako saio berezi batean aritzea eta dantza eskola batean ikastaroa jasotzea.

# Saioaren azalpena

Dantza estilo ezberdinak egiten dituzten taldeak elkarren aurka aritzen dira. Dantza modernoa, klasikoa, euskal dantzak, balleta, breakdance-a... Talde bakoitza sei-zazpi lagunek osatzen dute.
Programa bakoitzean, zortzi dantza talde aritzen dira lehian eta talde bakoitzak koreografia bat sortu behar du. Koreografia hauetan gainera, pertsonaia ospetsu batek hartzen du parte. Beraz, talde bakoitzak gai izan behar du koreografia bat sortu eta bertan pertsonaia ezagun hori sartzeko (Bago!azen coachak bezala).
Lehenengo bost programetan, saio bakoitzean, talde irabazle bat egongo da eta baita talde kanporatu bat ere. Hauen ordez, saio bakoitzean beste talde bat sartuko da. Talde irabazlea eta galtzailea erabakitzeko eta balorazioak egiteko hiru epaimahaikide daude. Bosgarren saiotik aurrera ordea, taldeak kaleratzen doaz eta ez dira talde berriak sartzen. Horrela finalera lau talde iritsi arte.
Denboraldi amaieran, finalean irabazten duen taldeak hainbat sari izango ditu: Euskal Telebistako Gabonetako saio berezi batean aritzea eta dantza eskola batean ikastaroa jasotzea.

# Denboraldiak

| Denboraldia | Denboraldia | Atalak | Emisio hasiera | Emisio amaiera | Audientzia (bataz bestekoa) | Audientzia (bataz bestekoa) |
| Denboraldia | Denboraldia | Atalak | Emisio hasiera | Emisio amaiera | Ikusleak | Kuota |
| | 1. denboraldia | 8 + 1 | 2018ko irailaren 12a | 2018ko azaroaren 7a | ----- | %0,7 |

# Atalak eta audientziak

| Atala | Saioaren ezaugarriak | Emisio data | Audientzia | Audientzia |
| Atala | Saioaren ezaugarriak | Emisio data | Ikusleak | Kuota |
| 1 | | 2018ko irailaren 12a | | %1,2 (%1,3) |
| 2 | | 2018ko irailaren 19a | 7.000 ikusle | %1,2 (%2,4) |
| 3 | | 2018ko irailaren 26a | | %0,4 (%1,1) |
| 4 | | 2018ko urriaren 3a | | %0,7 (%2,0) |
| 5 | | 2018ko urriaren 10a | 6.000 ikusle | %0,8 (%1,9) |
| 6 | | 2018ko urriaren 17a | | %0,5 (%1,7) |
| 7 | | 2018ko urriaren 24a | | %0,6 |
| 8 | (Finala) Irabazlea: 'B Wild' (Barakaldo) | 2018ko azaroaren 7a | 2.000 ikusle | %0,4 (%0,6) |

#### Saio bereziak

| Zenb. | Izenburua | Emisio data | Audientzia | Audientzia |
| Zenb. | Izenburua | Emisio data | Ikusleak | Kuota |
| 1 | DantzanGo! finalerako bidean (Momenturik onenen bilduma) | 2018ko urriaren 31a | | %1,2 (%2,1) |

# Erreferentziak

* ↑ «DantzanGo! saioan parte hartu eta 'Go!azen 6.0'n parte hartzea irabazi» Euskal Telebista.
* ↑ «Euskal Telebista 'DantzanGo!' saio berria prestatzen ari da irailerako» Berria.

## Kanpo estekak

* Orrialde ofiziala
* Datuak: Q61070379
# Dantzari-oinetako

Dantzari-oinetako edo oinetako laua emakumeentzako takoi gabeko oinetakoa da, eskote biribildua duena. Ballet dantzariek erabiltzen duten oinetakoetan oinarritua, Erdi Aroan gizonek eta emakumeek erabiltzen zituzten.

## Erreferentziak

* ↑ Euskalterm: [Oinetakoak Hiztegia] [2009]

## Kanpo estekak

* Datuak: Q805212
* Multimedia: Ballet flats / Q805212
# Dantza urbano

Dantza urbanoa edo hiri dantza (ingelesez: street dance) termino generikoa da, eta dantza sozialeko estilo ugari biltzen ditu, hala nola: breakdance, popping, locking, house dance, waacking, voguing, etab. Dantza sozialeko estiloek pauso eta oinarri ugari dituzte, organikoki kultura, denbora une bat, bizimodu bat oinarri hartuta sortuak, elkarrekintza sozial naturalaren eraginez. Kaleko dantza bat herri-dantza bat da, hiri testuinguru batean sortua. Dantza inprobisatuak eta izaera sozialekoak izaten dira, ikusleekiko eta beste dantzariekiko interakzioa eta kontaktua sustatuz. Dantza hauek beraien jatorrizko eremu geografikoko herri kulturaren parte dira.
Kale dantzaren adibide bat litzateke New Yorken, Bronx auzoan, sortu zen b-boying (edo breakdance) delakoa, adibidez. Clogginga hiri dantzaren aurrekaritzat hartzen dute, XIX. mendearen erdialdean iparraldeko Ingalaterrako kale eta fabriketan eboluzionatu baitzuen.

## Erreferentziak

* ↑ (Ingelesez) Stearns, Marshall Window; Stearns, Jean. (1994). Jazz Dance: The Story of English and American Vernacular Dance. New York City: Da Capo Press ISBN 0306805537..
* ↑ (Ingelesez) Mansbach, Adam. (2009-4-24). «The ascent of hip-hop: A historical, cultural, and aesthetic study of b-boying» Boston.com.
* ↑ (Ingelesez) Hickling, Alfred. (2010-12-2). «Clog dancing's big street revival» The Guardian.

## Kanpo estekak

* Datuak: Q1061584
* Multimedia: Street dance / Q1061584
# Dantzerti

Dantzerti edo Euskadiko Arte Dramatiko eta Dantza Goi Mailako Eskola, Eusko Jaurlaritzako Hezkuntza Sailaren menpeko entitatea da. Eskola 2015ean sortu zen eta Bilboko Sarriko auzoan dagoen Juan Crisostómo de Arriaga Musika Kontserbatorioa du egoitza. 2019an jakinarazi zenez, eskola BAMIizeneko eraikinera lekuz aldatzeko asmoa dago eta data ezezaguna bada ere, proiektuaren aurrekontua 318 milioi eurokoa da.
2026an Goi Mailako Arte Dramatikoko Eskolen Jaialdiaren (gaztelaniaz, ESADFEST) egoitza izango da.

## Etimologia

Cristina Uriarteren arabera, eskolaren izena 30. hamarkadako gizarte mugimenduen omenezko keinua da, Antzerti aldizkaria sortu zirenekoak. Gehitu egin zaion ‘D’ letra ordea, dantzari egiten dio erreferentzia.

## Ikasketak

Eskola honetan egindako ikasketak Unibertsitate Graduaren baliokide dira, hau da, lau kurtso, 60 kredito ECTS bakoitzeko. Hori dela eta, eskolan sartzeko beharrezkoa da Batxilergoa izatea edo 25 urtetik gorakoen kasuan sarbide azterketa gainditzea. Eskolak bi gradu eskaintzen ditu: Arte Dramatikoko Gradua eta Dantzako Gradua. 2015-2016 kurtsoan 25 ikaslerekin hasi zen, 15 antzerkia ikasten eta beste 10 dantzan trebatzen. Aldiz, 2024-2025 kurtsoan 91 ikasle ditu. Graduen lehenengo promozioak 2019an atera ziren.

## Erreferentziak

* ↑ Dantzerti. «ZER DA DANTZERTI - Dantzerti» www.dantzerti.eus (Noiz kontsultatua: 2024-09-07).
* ↑ «Juan Crisóstomo de Arriaga Musika Kontserbatorioa» www.kulturklik.euskadi.eus 2015-10-01 (Noiz kontsultatua: 2024-09-13).
* ↑ (Gaztelaniaz) Vallejo, Marta Fdez. (2019-06-12). «Dantzerti se trasladará al edificio que alberga a EiTB y Hacienda en Bilbao» El Correo (Noiz kontsultatua: 2024-09-16).
* ↑ dantzancom. «Dantzerti se ubicará definitivamente en el edificio de EITB» dantzan.eus (Noiz kontsultatua: 2024-09-16).
* ↑ (Gaztelaniaz) López, Alejandro. (2024-09-09). «Dantzerti será la sede del Festival de las Escuelas Superiores de Arte Dramático en 2026» Deia (Noiz kontsultatua: 2024-09-13).
* 1 2 3 (Gaztelaniaz) SL, TAI GABE DIGITALA. (2015-04-02). «La escuela de arte dramático Dantzerti abre sus puertas para el curso 2015-2016» naiz: (Noiz kontsultatua: 2024-09-13).
* 1 2 3 (Gaztelaniaz) Elordi, Iñaki Mendizabal. (2015-04-02). «Dantzerti ofrecerá estudios superiores de danza y teatro desde septiembre» Noticias de Gipuzkoa (Noiz kontsultatua: 2024-09-13).
* ↑ dantzancom. «Dantzerti abrirá sus puertas con 15 plazas de Arte Dramático y 25 de Danza» dantzan.eus (Noiz kontsultatua: 2024-09-13).
* ↑ Dantzerti. «ESPEZIALITATEAK - Dantzerti» www.dantzerti.eus (Noiz kontsultatua: 2024-09-16).
* 1 2 (Gaztelaniaz) Abajo, Teresa. (2019-05-28). «La primera promoción de Dantzerti sale a escena con un montaje sobre la identidad» El Correo (Noiz kontsultatua: 2024-09-13).
* ↑ Press, Europa. (2024-09-09). «Dantzerti inicia el curso con "la firme apuesta por el liderazgo pedagógico" y por reforzar "todavía más" el euskera» www.europapress.es (Noiz kontsultatua: 2024-09-16).

## Kanpo estekak

Dantzerti - webgune ofiziala
* Datuak: Q110907299
# Django Reinhardt

Django Reinhardt (dʒɑ̃ɡo ʁenɑʁt ahoskatua; jaiotzezJean-Baptiste Reinhardt; Liberchies, 1910eko urtarrilaren 23a - Fontainebleau, 1953ko maiatzaren 16a) belgikar jazz-gitarrista eta musikagilea izan zen. Europako jazz bakarlari ospetsuenetako bat izan zen. Txikitan Frantzia eta Belgika osoan zehar ibili zen eta biolina, gitarra eta banjoa jotzen ikasi zuen. 1928an, sute baten erruz, bi behatz erabiltzeko gaitasuna galdu zuen, baina hala eta guztiz ere, gitarra bikain jotzen jarraitu zuen teknika ezin hobea zuela. 1934an Quintette du Hot Club de France taldea sortu zuen Stéphane Grappellirekin batera, lehen harizko tresnetako taldea jazzaren historian. Ijito jatorria zuen eta askotan ijitoen musikan oinarritu zen musika idazteko. Idatzi zituen lan aipagarrienak: Dinah (1934); Honeysuckle Rose (1938); Nuages (1940); Improvisation 3 (1943); Topsy (1947).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44122
* Multimedia: Django Reinhardt / Q44122
# Djas Puhr

Djas Puhr Star Warseko film sagako pertsonaia bat da.
Tatooine planetan dagoen Mos Eisleyko taberna zirtzileriaz eta bilauez beteriko taberna bat da. Djas Puhr ordainsari bilatzailearentzako taberna iheslariren bat harrapa dezakeen edo lanen bati buruzko baliozko informazioa lor dezakeen babesleku emankor bat da. Puhr sakiyan espeziekoa da, larruazal beltza eta handia eta ilerik ez duen buru handi bat izateagatik bereizten dena. Euren belarriak arinki puntazorrotzak dira eta euren eskuek lau atzamar deformatu dituzte.

## Kanpo estekak

* Datuak: Q922896
# Djamolidine Abdoujaparov

Djamolidine Abdoujaparov, uzbekieraz Jamoliddin Mirgarifanovich Abdujaparov, Жамолиддин Миргарифанович Абдужапаров; errusieraz Джамолиди́н Миргарифанович Абдужапа́ров (1964ko otsailaren 28a, Taxkent, Uzbekistan, Sobietar Batasuna) uzbekistandar txirrindulari ohi bat da.

## Kirol ibilbidea

Esprinter gisa nabarmendu zen, ezizenez "Kalifa" edota "Taxkentgo Izua", lasterketa amaieratako esprinetan bere lasterka egiteko modu oldarkor, ez ortodoxo eta bitxiak (txirrindua alde batera eta bestera ohikoa baino gehiago astinduz nahiz lerro zuzen bati jarraitu beharrean alderik-alde eginez eta gainerako txirrindulariak oztopatuz), maiz beste esprinterrekin talkak, erorketak, esprinter ugariren etsaitasuna eta hika-mika ugari izatea ekarri zion.

## Palmaresa

| 1985 Etorkizuneko Tourreko etapa 1 1987 Bakearen Lasterketako 3 etapa 1988 Bakearen Lasterketako 2 etapa Poloniako Itzuliko 3 etapa 1991 Frantziako Tourreko Puntukako sailkapena eta 2 etapa Murtziako Itzuliko 2 etapa Gante-Wevelgem Kataluniako Voltako etapa 1 Piamonteko Giroa 1992 Espainiako Vueltako Puntukako sailkapena eta 4 etapa Valentziako Erkidegoko Itzuliko 2 etapa 1993 Frantziako Tourreko Puntukako sailkapena eta 3 etapa Espainiako Vueltako 3 etapa Suitzako Itzuliko etapa 1 | 1994 Polynormande Rik Van Steenbergen Memoriala Frantziako Tourreko Puntukako sailkapena eta 2 etapa Paris-Nizako 2 etapa Herbehereetako Itzuliko 2 etapa Italiako Giroko Puntukako sailkapena , Intergiro sailkapena eta etapa 1 2. Haribo Klasikan 1995 Frantziako Tourreko etapa 1 1996 Frantziako Tourreko etapa 1 Murtziako Itzuliko etapa 1 Tirreno-Adriatikoko etapa 1 3. Pratoko Industria eta Merkataritza Sari Nagusian 1997 Dauphiné Libéréko 2 etapa Dunkerqueko Lau Eguneko etapa 1 La Côte Picarde |

## Kanpo estekak

Djamolidine Abdoujaparov - ProCyclingStats
* Datuak: Q454564
* Multimedia: Djamolidine Abdoujaparov / Q454564
# Djavakhéti zaldi

Djavakhéti zaldia, (Georgieraz: avakheti), Georgiako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.
Arraza nahiko modernoa da, XIX. mendean sortua, lor-zaldiak eta zela zaldiak elkarrekin gurutztauz. Bere jatorria Djavakhétie probintzian dago.

## Arrazaren historia

Arraza nahiko berria da. Sortzeko XIX. mendearen bigarren partean, 1841 eta 1845 urteren artean, Krimeako zein Don ibaiaren aldeko bertako zaldi arrazak errusiar trakio zaldiekin gurutzatu zituzten.

## Erreferentziak

* ↑ (Frantsesez) Quénéhen Ouadah, Claudie. (2024). Djavakheti .Un cheval local peu connu dans son pays d'origine. Plounérin: Au Coeur des Chevaux.

## Kanpo estekak

* Datuak: Q56320400
# Djed

Djed pilarea edo Djeda, ikur bat da. Osirisen bizkarrezurra, zuhaitz bat, langa bat, etab... irudika zitzakeena. Egiptoar mitologian gehien irudikatutako ikurretako bat da, benetan irudikatzen duen objektua zein den ezagutzen ez den arren.

## Historia

Djed pilarea, historiaurreko fetitxe bat izan zitekeen, nekazaritza errituekin lotua, ikonografia egiptoarrean mantendu zena, Erromak Egipto konkistatu zuen arte irudikatua izan zena.
Tinitar garaitik ezagutzen dira Djed pilareak, Helwanen aurkituak. Beranduago, Antzinako Inperioan, Djoser faraoiaren hil barrutian grabatua izan zen, Saqqaran, Menfiseko nekropolian, eta, itxuraz, beste kontzeptu batzuekin lotutako ikur bat zen, zeruaren euskarri bezala, adibidez, edo beste jainko batzuei izendatua izan zitekeen, Sokar eta Ptah bezala, Menfiseko jainko hauek, ikur hau daramatelarik irudikatuak baitira.
Inperio Berrian zehar, Aniren Papiroan, bizitzaren zeinua, Ankharen ondoan marraztua dago, jaiotzen ari den eguzki diskoa bat daramaten besoekin, alboetan, bere arreba Neftis eta bere emazte Isisek lagunduta, eguzkia agurtu eta gurtzen duten hainbat tximinorekin. Osiris da, Dyed bezala irudikatua.

## Sinkretismoa

Ziuraski, Osiris, Ptah eta Sokar bateratuak izan zirenean, pilarea, Osirisen sinbolismoaren zati izatera pasa zen, jainko honen gurtza hedatu zenean. Djed pilarea, Thot eta Khonsu jainkoen uas zetroetan ere irudikatua dago.

## Djed pilarearen tentetzea

"Djed pilarearen tentetzea", jatorria Menfisen zuen zeremonia ospetsu bat zen, beharbada, Ptah jainkoaren omenez, beranduago Osirisekin bateratu zena. Zeremonia honen ospakizunaren bidez, erregealdiaren egonkortasuna sinbolizatzen zen, Osirisen berpiztea eta honek Seth jainkoaren aurka lortutako garaipena. Zeremonia hau, aldiro-aldiro, faraoiaren indarrak berritzeko modu bat zen, Egiptoko tronuan errege bezala jarrai zezan. Gainera, Heb Sed jaialdian errepikatu behar zen. Beste toki batzuen artean, Seti I.a faraoiaren tenpluan ikus daiteke, Abidosen, Osirisen gurtza tokia zena.

## Kanpo estekak

* Datuak: Q622585
* Multimedia: Djed / Q622585
# Djedkare Isesi

Djedkare Isesi, Egiptoko V. dinastiako azkenaurreko faraoia izan zen, eta, Jürgen von Beckerathen arabera, K.a. 2380tik K.a. 2342 arte gobernatu zuen.
Manetonek, Sexto Julio Afrikanoren arabera, Tankeres deitu zuen, eta 44 urteko erregealdia eman zion. Turineko Errege Kanonaren arabera, Dyedyk 28 (edo 38) urteko erregealdia izan zuen. Djedkare bezala agertzen da Abidoseko Errege Zerrendan eta Maatkara bezala Saqqarakoan.
Bere sendia ez da ondo ezagutzen. Beharbada, bere aita Menkauhor izango zen, Meresankh IV.arekin ezkonduko zen eta, bere seme-alabak, Isesiankh, Raemkuy eta, agian, Unis izango ziren.
* Djedkarek, chaty bakarraren (Menfisekoa) boterea mugatu zuen, kargu berri bat sortuz, Hegoaldeko chatya Goi Egiptorako.
* Meatzaritza aktibitatearekin jarraitu zuen Sinaiko Uadi Magharan eta Asuanen.
* Harreman diplomatikoen politikarekin jarraitu zuen Biblos eta Nubiarekin. Punterako espedizio bat antolatu zuen.

## Bere garaiko eraikuntzak

Bere hil multzoa, Saqqaran eraikiarazi zuen, honako hauek osatzen duten multzoa:
* Piramidea (jatorrizko garaiera 52,5 metro, oinarria 78,5 metro eta 53º 7' eta 48"ko malda) aurreganberarekin, biltegi gela batekin, serdabarekin eta hil kamera gres beltzeko sarkofago batekin (suntsitua), non, 50 urteko adina izango zuen momia bat aurkitu zen, beharbada Dyedkara berarena.
* Piramideko tenplua, arkupedun patio ireki batez osatua zegoen, granitozko zutabeekin eta palmondo erako kapitelekin, gela handi bat, ofrenda gela eta biltegiekin. Erliebe eta preso atzerritarren estatuen txatalak aurkitu ziren, baita animalienak ere.
* Haraneko tenplua, ez oso sakon ikertua
* Erregina baten piramide txiki bat, hil tenplu batekin.
Meresankh IV.a erreginaren estatua, Saqqaran dago, eta, bere seme-alaba eta ofizialenak, berriz, Abusirren.
* Datuak: Q269247
* Multimedia: Djedkare Isesi / Q269247
# Djebel Khcham El Kalb

Djebel Khcham El Kalb (arabieraz: جبل خشم الكلب‎), edo Khcham El Kalb mendia Kasserine herritik gertu dagoen Tunisiako mendia da. Herrialdearen erdi-mendebaldean dago. 1303 metro ditu.

## Kanpo estekak

* Datuak: Q12204826
# Djeca

Djeca 2012. urtean Aida Begićek zuzendutako filma da.

## Istorioa

Oharra: Atal honek istorio osoa edo amaiera argitzen du.
Rahima, 23 urtekoa, eta Nedim, 14koa, Bosniako gerrako umezurtzak dira. Sarajevon bizi dira, iparrorratz morala –baita beren hiria askatzeko borrokan hil ziren pertsonen seme-alabak tratatzeko moduari dagokionez ere– galdu duen trantsiziozko gizarte batean.

## Aktoreak

* Marija Pikić: Rahima
* Ismir Gagula: Nedim
* Bojan Navojec: Davor
* Sanela Pepeljak: Vedrana
* Vedran Đekić: Čiza
* Mario Knezović: Dino
* Jasna Beri: Saliha
* Nikola Đuričko: Tarik
* Staša Dukić: Selma
* Aleksandar Seksan: Rizo
* Velibor Topić: Mirsad Melić

## Erreferentzia

* ↑ www.sansebastianfestival.com

## Kanpo estekak

* Datuak: Q5098492
# Djaneteko probintzia

Djanet (arabieraz: ولاية جانت‎) Aljeriako wilaya edo probintzietako bat da. 86.185 kilometro koadro ditu eta 17,618 biztanle 2008ko erroldan. Hiriburua Djanet da. Guztira 2 barruti eta 3 udalerri ditu.

## Kanpo estekak

* Datuak: Q77101547
* Multimedia: Djanet Province / Q77101547
# Doris Sukaldaria

Doris Freedman Sukaldaria Simpsondarrak telesaiko pertsonai bat de.

## Deskribapena

Lan egiten du sukaldari bezala Springfieldko Lehen Hezkuntzako Eskolako jantokian. Beti dago oso serio.

## Beste datuak

* Sukaldaria izan orde, ere eskolako erizaina da.
* Jeremy Freedmanen ama da.

## Kanpo estekak

* Datuak: Q4168941
# Doris Benegas

Doris Benegas Haddad (1951, Caracas – 2016ko uztailaren 29a, Valladolid) euskal herritar abokatua eta ezkerreko militante bat izan zen. PSE-PSOE alderdiko Txiki Benegas PSE-EEko euskal herritar politikariaren arreba zen.

## Biografia

Venezuelako Caracas hiriburuan jaio zen, bere aita Jose Maria Benegas Etxeberria jeltzalea eta familia erbesteratuak bizi baitziren. Ama, Doris Haddad, Libanoko judu jatorria zuen.
Gaztaroa Donostian igaro zuen. 1970eko hamarkadan politikan militatzen hasi zen; unibertsitatean, Gipuzkoako Ikasle Iraultzaileetan eta Espainiako Mugimendu Komunistan sartu zen.
Valladolidera (Gaztela-Leon, Espainia) joan zen gero, eta Gaztelako ezkerreko mugimenduan eta Gaztela subjektu politiko gisa onartzearen alde hartu parte aktiboki. Abokatu-lanetan, kaleratutako langile ugariren alde jardun zuen, Frankismoaren amaiera aldera birritan atxilotua izan zen eta 1979an faxista talde batek Valladolideko bulegoa erre zion.
Euskal Herrian, ezker abertzalearen legez kanporatzearen aurka parte hartze aktiboa izan zuen; besteak beste mobilizazioetan parte hartuz baina, batez ere, 2009an Europako Legebiltzarrerako hauteskundeetan Iniziatiba Internazionalista - Herrien Elkartasuna alderdiko bigarren zerrendaburu gisa aurkeztuz. Ezker abertzaleak bost urte zeramatzan orduan legez kanpo, baina Iniziatiba Internazionalista-Herrien Elkartasunak aurkezteko aukera izan zuen.
2016ko uztailaren 29an 64 urte zituela Valladolid hirian zendu zen.

## Ereferentziak

* ↑ Doris Benegas ezkerreko militantea hil da. 2016ko uztailaren 29a, Berria.info

## Kanpo estekak

* Doris Benegasen heriotza Berrian (2016/07/30).
* Doris Benegasen heriotza EITBn.
* (Gaztelaniaz): Doris Benegasi buruzko informazioa Izquierda Castellana webgunean.
* Datuak: Q5813551
* Multimedia: Doris Benegas / Q5813551
# Doris E. Day

Doris E. Day arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Doris Day
* ↑ Doris DAY

## Kanpo estekak

* Datuak: Q5297924
# Dorit Chrysler

Dorit Chysler (Dorit Kreisler jaiotzez, Graz, 1966ko irailaren 12a) austriar theremin jotzaile, musikagile, ekoizle eta abeslaria da. AEBetako lehen theremin eskola, "KidCoolThereminSchool" izenekoa sortu zuen eta New Yorkeko Theremin Elkartearen sortzailea da.
San Frantsizkoko Orkesta Sinfonikoarekin jo du eta "Going Clear" HBOk ekoitziriko dokumentalaren soinu bandan parte hartu du. MoMan eta Venice Biennalen lan egiteko mandatua eman diote. Thereminaren erabilera sustatu du musika estilo garaikideetan, eta Lene Lovich, Dinosaur Jr., Marilyn Manson, Mercury Rev, Gordon Raphael (The Strokes), Electro Indigo eta Blonde Redhead musikariekin lan egin du. Eta Lincoln Zentroan, Palais Tokyon, the Louisiana Museoan, Coachellan, Roskilde Jaialdian, Vienako Konzerthaus-ean eta CBGB-n jo du.

## Biografia

Chrysler Grazen jaio zen eta bere gaztaroa Austrian igaro zuen. Opera Graz umeen koruan abestu zuen haurra zenean eta beranduago Musikologia ikasi zuen Vienako Unibertsitatean. Geroago New York-era joan zen bizitzera, bertan musikari bezala egin zuen lan, Halcion banda sortuz. Elliott Sharp, Swans, Anders Trentemoeller, ADULT, MAx Romero, Culster, Cjicks on Speed eta Baby Dee-rekin lan egin zuen.
Bakarlari bezala ibili da 2000.urtetik aurrera. Denbora honetan theremina deskubritu zuen. Ordutik honan munduan zehar jo du, Brasil, Australia, Japonia, Txina eta Errusia, batzuk aipatzearren. 2005ean, Chryserrek eta Suzanne Fiolek New Yorkeko Theremin Elkartea sortu zuten.
Chryslerren musika estiloa musika pop elektroikoan oinarritzen da, eta konposizio esperimental eta zinematikoan. The Wall Street Journalek "Etorkizuneko Lotte Lenya" bezala izendatu zuen. Paper aldizkariak "Marianne Faithfull eta Nikola Teslaren ume maitea" zela esanez deskribatu zuen, "Jane Birkin umezain eta Björk Girl Scout zuzendari errebelde bezala" bailituen. Bere musika telebistan, filmeetan eta ikusentzunezko artean erabili izan da, adibidez, Lars von Trier zuzendariaren "Riget" lanean eta Jesper Justen "A Vicious Undertow" lanean.

## Diskografia

* Schlager On Parade - Plastiktray (2000)
* Best Of Dorit Chrysler - Plag Dich Nicht (2004)
* Tiny Thrills - Plag Dich Nicht (2005)
* Dorit Chrysler / Mico (3) / Monotekktoni / Iris (8) - 4 Women No Cry (Vol. 2) - Monika Enterprise (2006)
* Sea Of Negligence - Prurience Factory (2011)
* Avalanche - In My Room (2012)
* Chinatown Evil / Sci-Fi - Bubutz Records (2012)
* Theremin 100 - NY Theremin Society (2020)

## Erreferentziak

* ↑ «Theremin Society» thereminsociety.com (Noiz kontsultatua: 2020-03-08).
* ↑ (Ingelesez) Fusilli, Jim. (2013-01-01). «An Instrument Comes Into Its Own» Wall Street Journal ISSN 0099-9660. (Noiz kontsultatua: 2020-03-08).
* ↑ (Ingelesez) Sayej, Nadja. (2013-09-17). «Dorit Chrysler Is The Theremin Goddess» Vice (Noiz kontsultatua: 2020-03-08).
* ↑ (Ingelesez) «Dorit Chrysler: a Wizard, a True Theramin Star!» PAPER 2007-05-25 (Noiz kontsultatua: 2020-03-08).
* Datuak: Q1245378
* Multimedia: Dorit Chrysler / Q1245378
# Doris Grumbach

Doris Maureen Grumbach (Manhattan, New York, 1918ko uztailaren 12a – Kennett Square, Pennsylvania, 2022ko azaroaren 4a) estatubatuar eleberrigilea, memoriagilea, biografoa, literatur kritikaria eta saiakeragilea izan zen. New Yorkeko Albanyko Saint Rose-ko Ikastetxean, Iowako Idazleen Tailerrean eta Washingtongo Amerikako Unibertsitatean irakatsi zuen, eta The New Republic-en literatura editorea izan zen hainbat urtez. Eleberri asko argitaratu zituen pertsonaia homosexualak protagonistak eta ardatz hartuta. Bi hamarkadaz, berak eta bere bikotekideak, Sybil Pike-k, liburu-denda bat izan zuten, Wayward Books, Sargentville-n (Maine). 2018ko uztailean 100 urte bete zituen.

## Erreferentziak

* ↑ Happy 100th Birthday to Memoirist, Author, Professor, and NPR Contributor Doris Grumbach. .

## Kanpo estekak

* Datuak: Q5297938